Държавен вестник, бр. 107, 2025 г., стр. 146

СТР.  146	
Д Ъ Р Ж А В Е Н  В Е С Т Н И К 	
БРОЙ  107
МИНИСТЕРСТВО
 НА РЕГИОНАЛНОТО РАЗВИТИЕ
И БЛАГОУСТРОЙСТВОТО
Наредба за изменение и допълнение на На­
редба № РД-02-20-1 от 2017 г. за планиране 
и проектиране на строежи, предназначени 
за производство, съхранение и търговия на 
оръжия, боеприпаси, взривни вещества и 
пиротехнически изделия (ДВ, бр. 11 от 2017 г.)
§ 1. В чл. 1, ал. 2 се правят следните из­
менения и допълнения:
1. В т. 3 думите „урбанизирани територии“ 
се заменят с „границите на урбанизирани 
територии“.
2. Създава се т. 4:
„4. съхранение на фойерверки от катего­
рия F1 по смисъла на Закона за оръжията, 
боеприпасите, взривните вещества и пиро­
техническите изделия.“
§ 2. Членове 3, 4 и 5 се изменят така:
„Чл. 3. Не се разрешава сгради, съоръ­
жения, технически уредби и инсталации за 
ОБВВПИ или части от тях да се ползват не 
по предназначението им, при надвишаване на 
максималния проектен капацитет на строежа 
за производство, съхранение и/или търговия 
на взривни вещества, боеприпаси и/или пи­
ротехнически изделия или в нарушение на 
условията за въвеждане в експлоатация.
Чл. 4. Взривните вещества (ВВ), боеприпа­
сите и пиротехническите изделия в зависимост 
от степента на опасност се класифицират със 
следните подкласове:
1. подклас 1.1 – вещества, смеси и изделия, 
при които има опасност от масова експлозия 
(масова експлозия е експлозия, която обхва­
ща почти цялото налично количество почти 
мигновено);
2. подклас 1.2 – вещества, смеси и изделия, 
при които има опасност от разпръскване, но 
няма опасност от масова експлозия;
3. подклас 1.3 – вещества, смеси и изделия, 
при които има опасност от запалване и мини­
мална опасност от експлозия или минимална 
опасност от разпръскване, или от двете, но 
няма опасност от масова експлозия;
4. подклас 1.4 – вещества, смеси и изделия, 
които не представляват някаква значима 
опасност; въздействието в голяма степен се 
ограничава до експлозия вътре в опаковката 
и не се очаква разпръскването на фрагмен­
ти със значими размери или обхват; външен 
пламък практически не причинява мигновена 
експлозия на почти цялото съдържание на 
опаковката;
5. подклас 1.5 – вещества или смеси с много 
ниска чувствителност, при които има опасност 
от масова експлозия, но са слабочуствителни 
и поради това съществува много малка ве­
роятност за активиране или преминаване от 
горене към детонация при нормални условия;
6. подклас 1.6 – изключително нечувстви­
телни вещества или изделия, при които няма 
опасност от масова експлозия; изделията 
съдържат само изключително нечувстви­
телни детониращи вещества или смеси и се 
характеризират с незначителна вероятност 
от случайно активиране или разпръскване.
Чл. 5. Класификацията на ВВ, боеприпаси 
и пиротехнически изделия в зависимост от 
групата им на съвместимост е в съответствие 
с приложение № 2.“
§ 3. В чл. 6, т. 2 след думата „вкопани“ 
се поставя запетая и се добавя „в насип 
(тристранно покрити със земна маса)“.
§ 4. Член 7 се изменя така:
„Чл. 7. Допустимото съвместно съхранение 
на взривни вещества, пиротехнически изделия 
и боеприпаси в едно помещение и в зависи­
мост от групата на съвместимост е съгласно 
приложение № 3.“
§ 5. В глава трета наименованието на раз­
дел I се изменя така: „Оценяване на риска“.
§ 6. Член 8 се изменя така:
„Чл. 8. (1) При планиране и проектиране на 
строежите за ОБВВПИ се извършва оценка на 
риска чрез качествени и количествени методи 
с цел установяване вида на опасност от взрив 
и в зависимост от класификацията, вида и 
прогнозното количество на произвежданите 
и/или съхранявани БВВПИ.
(2) Оценката на риска включва идентифи­
циране на опасностите, включително осигу­
ряване на безопасните разстояния за хората 
и имуществото на и извън територията на 
строежа за ОБВВПИ, както и опасности­
те по отношение на околната среда (напр. 
емисии, изпускания и др.), изготвяне на ко­
личествена оценка за размера и тежестта на 
последствията (вкл. карти, изображения или 
еквивалентни описания, показващи зоните на 
въздействия/зоните за аварийно планиране), 
изчисляване на рисковете и определяне на 
мерки за отстраняване и/или намаляване на 
установените рискове.
(3) Минималният обхват на количествения 
анализ на риска включва:
1. установени опасности и минимални 
разстояния от съществуващи обекти;
2. класификация, вид и количество на 
БВВПИ;
3. разположение на сградите и съоръжения­
та на територията на строежа за ОБВВПИ;
4. вид на строителните конструкции;
5. сценарии за аварии и честотите на тях­
ното възникване;
6. изчертаване на рискови зони за топлинни, 
механични и токсични ефекти;
7. оценка на приемливостта на риска от 
аварии;
8. потенциален брой засегнати лица, засег­
нато имущество и екологични щети;
9. начин за евакуация;
10. мерки за безопасност с оглед на нивото 
на установения риск.